tiyid, tbed-d kan s nnig uqeṛṛuy-is, la tt-id-yessaked tecmumuḥ d taḍsa. Teǧǧa-t almi yerwa asamuqel, almi as-tekkes ssekra, tenna-as : -Akka-gi ay tebɣiḍ ? Atan mkullec yettwaxdem xir n wakken i ak-yecreḍ baba. Atan ɣur-k kra n wayen id-yexleq Rebbi d tahcict, yerna mebla lawan : ečč keččini ar d terwud, teččareḍ-n aqecwal-agi i baba i ak-yenna, lameɛna ad k-wessiɣ ɣef yiwet : ɣur-k anda yi-id-ttadred nekkini, anda i as-teqqared d nekk i ak-yeqḍan tagi. Lukan ad slen netta d yemma ad aɣ-ččen, ččan ula d tamurt ɣef nteddu. Tura nekk d lawan fell-i ad ruḥeɣ : ammar anda as-qqaren acimi aka n-tɛeṭṭel. Ihi qqim dagi ar tameddit : ǧǧi-k di lehna…